ai4bharat/Pralekha huggingface dataset:
ரெயில்வே அமைச்சகம்
ஆட்கடத்தலை தடுக்கும் விதமாக தன்னார்வ அமைப்புடன் ரயில்வே பாதுகாப்புப் படை புரிந்துணர்வு ஒப்பந்தம்
ஆட்கடத்தலை தடுக்கும் விதமாக ரயில்வே பாதுகாப்புப் படை தன்னார்வ தொண்டு நிறுவனத்துடன் புரிந்துணர்வு ஒப்பந்தம் மேற்கொண்டுள்ளது. ரயில்வே பாதுகாப்புப்படை தலைமை இயக்குனர் திரு. சஞ்சய் சந்தர், கைலாஷ் சத்யார்த்தி குழந்தைகளுக்கான அறக்கட்டளையின் தலைமை செயல் அதிகாரி திரு. ரஜினி சிபால் ஆகியோர் இந்த ஒப்பந்ததில் கையெழுத்திட்டனர். ஆட்கடத்தலை தடுக்கும் வகையில் இரு நிறுவனங்கள் இடையே தகவல் பரிமாற்றம், ஆர்பிஎப் வீரர்கள் மற்றும் ரயில்வே பணியாளர்களுக்கு பயிற்சி அளித்தல், விழிப்புணர்வு மற்றும் குற்ற தடுப்பு செயல்களில் ஒத்துழைப்பு ஆகியவற்றை இந்த ஒப்பந்தம் முன்னெடுத்து செல்லும். குழந்தைகள் மீட்பு இயக்கம் எனப் பொருள்படும் `பச்பன் பச்சாவோ அந்தோலன்’, கைலாஷ் சத்யார்த்தி குழந்தைகளுக்கான அறக்கட்டளை உடன் இணைந்து 1979 ஆம் ஆண்டு முதல் குழந்தைகளுக்கு எதிரான குற்றத் தடுப்பு மற்றும் விழிப்புணர்வு நடவடிக்கைகளை மேற்கொண்டு வருவது குறிப்பிடத்தக்கது.
ரயில்வே பாதுகாப்பு படை, ரயில்வே சொத்துக்கள், பயணிகள் பகுதிகள் மற்றும் பயணிகளையும் பாதுகாக்கும் பணியை ஏற்றுள்ளது. கடந்த 2018 ஆம் ஆண்டு ரயில்வே அமைச்சகத்தால் வெளியிடப்பட்ட குழந்தைகள் மீட்பு வழிகாட்டு நெறிமுறைகள்படி உருவான ’சிறிய தேவதைகள்’ என பொருள்படும் ’ஆபரேஷன் நன்னே ஃபரிஷ்டே’ மூலம் 50 ஆயிரம் குழந்தைகளை ரயில்வே பாதுகாப்பு படை மீட்டுள்ளது. மேலும், ரயில்களில் நடைபெறும் குழந்தைக் கடத்தலை தடுக்கும் வகையில், ”ஆப்ரேஷன் ஆஹட்” திட்டத்தை செயல்படுத்தி வருகிறது. இந்த திட்டத்தின் மூலம் 298 குழந்தைகள் உள்பட 1400 குழந்தைகள் மீட்கப்பட்டுள்ளனர். இதுபோன்ற ஆட்கடத்தலை தடுக்கும் விதமாக 740க்கும் மேற்பட்ட இடங்களில் ரயில்வே பாதுகாப்புப் படை, ஆட்கடத்தல் தடுப்புப் பிரிவை அமைத்துள்ளது. ஆட்கடத்தலை தடுக்கும் வகையில், ரயில்வே பாதுகாப்புப்படை வீரர்கள் ரயில்களிலும், ரயில் நிலையங்களிலும் நிலைநிறுத்தப்பட்டுள்ளனர்.
சிறப்பு சேவைகள் மற்றும் கட்டுரைகள்
சென்னை ஐ.ஐ.டி-யின் சாலை பாதுகாப்புக்கான சிறப்பு மையம் ஓட்டுநர்களின் அறிவு, திறன் மற்றும் நடைமுறையை சிறப்பாக மதிப்பிடுவதற்காக 'மூன்று கட்ட பயிற்சி செயல்முறையை' அறிமுகப்படுத்தியது
சென்னை ஐ.ஐ.டி-யின் சாலை பாதுகாப்புக்கான சிறப்பு மையம் இன்று  வளாகத்தில் நடந்த ஒரு நிகழ்வில் 'ஓட்டுநர் பயிற்சிக்கான திறன் மேம்பாடு மற்றும் தர தரநிலைகள் - பாதுகாப்பான சாலைகளுக்கான பயணத்தில் மனிதனை வழிநடத்துதல்' என்ற நிகழ்ச்சியில் 'மூன்று கட்ட பயிற்சி செயல்முறை' அறிமுகம் செய்யப்பட்டது.
'3 எஸ்டிபி' முன்முயற்சியானது ஓட்டுநர்களுக்குத் தேவையான பயிற்சியை வழங்குவதற்காக ஓட்டுநர் பயிற்சி நிறுவனங்கள் மற்றும் பள்ளிகளின் தணிக்கை, திறன் மேம்பாடு மற்றும் மதிப்பீட்டை வழங்குவதற்கான ஒரு முறையைக் கொண்டுவருவதை நோக்கமாகக் கொண்டுள்ளது. சிஓஆர்எஸ்ஸின் இந்த முன்முயற்சி, ஓட்டுநர் பயிற்சி நிறுவனங்கள் மற்றும் பள்ளிகளிடையே மிகவும் ஒழுங்கமைக்கப்பட்ட கட்டமைப்பைக் கொண்டுவரும் மற்றும் அதிக திறமையான பயிற்சியாளர்களின் பரந்த அளவிலான தொழில் மற்றும் வேலைவாய்ப்பை அறிமுகப்படுத்தும்.
சென்னை ஐ.ஐ.டி.யின் இந்த முன்முயற்சியைப் பாராட்டிய தமிழ்நாடு காவல்துறையின் காவல்துறை இயக்குநர் திரு சங்கர் ஜிவால், சிறந்த பணியைச் செய்ததற்காக பேராசிரியர் வெங்கடேஷ் பாலசுப்பிரமணியன் மற்றும் பிற பங்குதாரர்களை நான் பாராட்ட வேண்டும். சாலை பாதுகாப்பு குறித்து நீண்ட காலமாக பேசி வருகிறோம் என்றார்.
கடந்த இரண்டு ஆண்டுகளாக, விபத்துகளின் எண்ணிக்கையில் குறிப்பிடத்தக்க சரிவு ஏற்பட்டுள்ளது, கடந்த ஆண்டு ஏறத்தாழ 11 சதவீதம், இந்த ஆண்டு, ஏறத்தாழ 8 சதவீதம். இருப்பினும், 'காரணமும் விளைவும்' நமக்கு ஒரு புதிராகவே உள்ளது என்றும் அவர் கூறினர். திரு சங்கர் ஜிவால் மேலும் கூறுகையில், "விபத்துக்களின் எண்ணிக்கை குறைந்தால், அது நிறைய நேர்மறையான விளைவுகளுக்கு வழிவகுக்கிறது, அதில் முதன்மையானது உயிர் மற்றும் உறுப்பு இழப்புகளைக் குறைப்பதாகும் என்றார். இந்த முன் முயற்சியை தமிழ்நாடு காவல்துறை தலைமை இயக்குநர் திரு சங்கர் ஜிவால் சென்னை ஐ.ஐ.டி இயக்குநர் பேராசிரியர் வி.காமகோடி ஆகியோர் அக்டோபர் 11, 2022 அன்று கொடியசைத்து தொடங்கி வைத்தனர்.
இது குறித்து சென்னை ஐஐடி இயக்குநர் பேராசிரியர் வி.காமகோடி கூறுகையில், "கடந்த சில ஆண்டுகளாக சென்னை ஐஐடியில் 'அனைவருக்கும் ஐஐடி மெட்ராஸ்' என்ற பெயரில் பல திட்டங்கள் தொடங்கப்பட்டுள்ளன என்றார்.
இந்தியாவில் சாலை விபத்துகள் குறித்த 2016 ஆம் ஆண்டு எம்ஓஆர்டிஎச் அறிக்கை, இந்தியாவில் சுமார் 84% விபத்துக்களுக்கு ஓட்டுநர் பிழையைக் குறிப்பிட்ட கடைசி அறிக்கையாகும். மத்திய சாலை மேம்பாட்டு அமைச்சகம் வெளியிட்டுள்ள 'இந்தியாவில் சாலை விபத்துகள் 2021' அறிக்கையின்படி இந்தியாவில் 4.12 லட்சத்துக்கும் மேற்பட்ட விபத்துகள் நடந்துள்ளன. போக்குவரத்து விதிமீறல்கள், உரிமம் பெறாத வாகனம் ஓட்டுதல் மற்றும் ஹெல்மெட் மற்றும் சீட் பெல்ட் பயன்படுத்தாதது உள்ளிட்ட மனித தவறுகள் மொத்த விபத்துக்களில் 80% க்கும் அதிகமாக உள்ளன என்று அறிக்கை எடுத்துக்காட்டுகிறது.
---------
SMB/RS/KRS
(Visitor Counter : 38
மத்திய அமைச்சரவை
ரூபே கடன் அட்டைகள் மற்றும் குறைந்த மதிப்புக்கான பீம்-யுபிஐ பரிவர்த்தனைகளை  மேம்படுத்துவதற்கான ஊக்கத்தொகை திட்டத்திற்கு அமைச்சரவை ஒப்புதல் அளித்துள்ளது
நாட்டின் ரூபே கடன் அட்டைகள் மற்றும் குறைந்த மதிப்புக்கான  பீம்-யுபிஐ பரிவர்த்தனைகளை  மேம்படுத்துவதற்கான ஊக்கத்தொகை திட்டத்திற்குப் பிரதமர் நரேந்திர மோடி தலைமையிலான மத்திய அமைச்சரவை இன்று ஒப்பதல் அளித்தது.
இந்தத் திட்டத்திற்கு ஏப்ரல் 1, 2021 முதல் ஓராண்டுக் காலத்திற்கு நிதி ஒதுக்கீடு ரூ.1300 என மதிப்பிடப்பட்டுள்ளது. இந்தத் திட்டத்தின் கீழ், ரூபே கடன் அட்டைகள் மற்றும் குறைந்த மதிப்புக்கான பீம்-யுபிஐ மூலமாக மேற்கொள்ளப்படும் பரிவர்த்தனைகள்  மதிப்பின் சதவீதத்தில் சம்பந்தப்பட்ட வங்கிகளுக்கு அரசால் ஊக்கத்தொகை வழங்கப்படும்.
ரூபே கடன் அட்டை மற்றும் பீம்-யுபிஐ டிஜிட்டல் பரிவர்த்தனைகளை அனைத்துத் துறைகளிலும், மக்களின் அனைத்துப் பிரிவுகளிலும் மேம்படுத்தி நாட்டில் டிஜிட்டல் முறையில் பணம் செலுத்துவதை மேலும் ஆழப்படுத்த இந்தத் திட்டம் ஊக்குவிக்கும். வழக்கமான வங்கி மற்றும் நிதிமுறைக்கு வெளியே இருக்கும் விளிம்புநிலை மக்களுக்கும் வங்கி முறையில் இல்லாதவர்களுக்கும், டிஜிட்டல் முறையிலான பணபரிவர்த்தனைகளை எளிதாக்குவதற்கும் இது உதவும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1781727
-----
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள கொவிட் தடுப்பூசிகளின் மொத்த எண்ணிக்கை 64 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 64 கோடியைக் கடந்துள்ளது. கடந்த 24 மணி நேரத்தில் 59,62,286 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 64,05,28,644 முகாம்களில் 68,50,464 தடுப்பூசிகள் போடப்பட்டுள்ளன.
கடந்த 24 மணி நேரத்தில் 36,275 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,19,59,680 ஆக உயர்ந்துள்ளது.
நம்நாட்டில் குணமடைந்தவர்களின் விழுக்காடு, 97.53 சதவீதமாக உள்ளது.
தொடர்ந்து 65 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 30,941 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,70,640 ஆக உள்ளது. இது, நாட்டின் மொத்த பாதிப்பில் 1.13 சதவீதம் ஆகும்.
கடந்த 24 மணி நேரத்தில் 13,94,573 பரிசோதனைகளும், இந்தியாவில் இதுவரை மொத்தம் 52,15,41,098 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 67 நாட்களாக 3 சதவீதத்திற்கும் குறைவாக, 2.51 சதவீதம் என்ற அளவிலும், தினசரி தொற்று உறுதி விகிதம் 2.22 சதவீதமாகவும் இன்று பதிவாகியுள்ளது. தொடர்ந்து 35 நாட்களாக அன்றாடத் தொற்று உறுதி விழுக்காடு 3 சதவீதத்திற்குக் குறைவாகவும், 85 நாட்களாக 5 சதவீதத்திற்கும் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1750613
தகவல் மற்றும் ஒலிபரப்பு அமைச்சகம்
காண்போரை வசீகரிப்பவையாக கதைகள் இருக்க வேண்டும்: பிரபல திரைக்கதை எழுத்தாளர் சப் ஜான் எடத்தட்டில்
காண்போரை வசீகரிப்பவையாக கதைகள் இருக்க வேண்டும் என்று 52-வது இந்திய சர்வதேச திரைப்பட விழாவின் மாஸ்டர் கிளாஸ் கலந்துரையாடலில் பேசிய பிரபல திரைக்கதை எழுத்தாளர் சப் ஜான் எடத்தட்டில் கூறினார்.
வாழ்வின் இடர்களை, பிரச்சனைகளை பேசுவதாக இருப்பதே நல்ல கதை என்று கூறிய அவர், கதைகள் நேர்கோட்டில் பயணிப்பவையாக இருக்கலாம், ஆனால் திரைக்கதை அப்படி இருக்க வேண்டியதில்லை என்றார்.
கதை, திரைக்கதை உள்ளிட்ட திரைப்பட உருவாக்கத்தின் முக்கிய அம்சங்கள் குறித்து தொடர்ந்து பேசிய அவர், ஒலியோடு ஒளி சேர்ந்து கதை சொல்லும் போது திரைக்கதை தான் அதை வடிவமைக்கிறது என்று கூறினார்.
கோவாவில் குழுமியிருந்த இந்திய சர்வதேச திரைப்பட விழா பிரமுகர்கள் மாஸ்டர் கிளாஸில் நேரில் கலந்து கொண்டனர். மேலும் திருவிழாவின் இணையதளமான https://virtual.iffigoa.org/ மூலமாக பலர் ஆன்லைனில் கலந்து கொண்டனர்.
சாணக்யன் மற்றும் குணா போன்ற படங்களில் பணியாற்றியதற்காக அறியப்படும் தென்னிந்தியாவின் முன்னணி திரைக்கதை எழுத்தாளரான எடத்தட்டில், இளம் மற்றும் ஆர்வமுள்ள திரைப்பட தயாரிப்பாளர்கள் மற்றும் சினிமா ஆர்வலர்களுடன் இக்கலந்துரையாடலின் போது பேசினார்.
கதை சொல்லும் கலை பற்றிய பல குறிப்புகள் மற்றும் யோசனைகளை அவர்களுடன் அவர் பகிர்ந்து கொண்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetailm.aspx?PRID=1775258(Visitor Counter : 122
மனித வள மேம்பாட்டு அமைச்சகம்
10, 12-ம் வகுப்பு பொதுத்தேர்வில் வெற்றி பெற்ற மாணவர்களுக்கு மத்திய அமைச்சர் தர்மேந்திர பிரதான் வாழ்த்து, சிறிது ஓய்வெடுக்கவும், ஆனால் எதிர்காலத்தை பற்றி சிந்திக்கவும் அறிவுறுத்தல்
சிபிஎஸ்இ 10 மற்றும் 12 வகுப்பு பொதுத்தேர்வில் வெற்றி பெற்ற மாணவர்களுக்கு மத்திய கல்வி மற்றும் திறன் மேம்பாட்டுத்துறை அமைச்சர் திரு.தர்மேந்திர பிரதான் வாழ்த்து தெரிவித்துள்ளார். மாணவர்களின் வெற்றியில் முக்கியப் பங்காற்றும் ஆசிரியர்கள், பெற்றோர்கள் உள்ளிட்டோருக்கு இது மிகவும் மகிழ்ச்சி அளிக்கும் தருணம் என்றும், அனைத்து மாணர்களுக்கும் மகிழ்ச்சியான, ஆரோக்கியமான எதிர்காலம் அமைய வேண்டும் என்றும் வாழ்த்து கூறினார். தேர்வு முடிவுகளுக்காக ஆர்வத்துடன் காத்திருப்பதும், கடின உழைப்பின் பலனை காணும்போது ஏற்படும் மகிழ்ச்சியும் மாணவர்களின் வாழ்க்கையில் இனிமையான நினைவுகளை ஏற்படுத்துகின்றன என்றும் திரு.பிரதான் குறிப்பிட்டார். மாணவர்கள் தற்போது ஓய்வெடுக்க வேண்டிய தருணம் என்றும், ஆனால், எதிர்காலத்தை பற்றி சிந்திக்க வேண்டும் என்றும் அவர் அறிவுறுத்தினார்.
தேர்வு முடிவுகளால் ஏமாற்றமடைந்துள்ள மாணவர்களை ஊக்கப்படுத்திய அவர், தேர்வுகளில் வெற்றி பெறாமல், வாழ்க்கையில் வெற்றி பெற்றவர்களால் உலகம் நிரம்பியுள்ளதாக தெரிவித்தார். திரு.பிரதான், தேர்வில் அதிக மதிப்பெண்கள் பெறாத ஒரு சராசரி மாணவனான தன்னை நினைத்துப் பார்ப்பதாக கூறினார். நாம் அதனை ஏற்றுக் கொண்டு, கடின முயற்சி செய்தால், வாழ்வில் கற்பனைக்கு எட்டாத அளவுக்கு உயர முடியும் என்றும் அவர் கூறினார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843931
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 183.26 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 15,859 கொவிட் சிகிச்சை பெறுபவர்கள் 0.04%ஆக உள்ளனர்.
குணமடைந்தோர் விகிதம் தற்போது 98.75%சதவீதம்
கடந்த 24 மணி நேரத்தில் 1,567 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,83,829 என அதிகரித்துள்ளது.
கடந்த 24 மணி நேரத்தில் 1,270 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.29 சதவீதம் ஆகும்
வாராந்திர பாதிப்பு விகிதம் 0.26 சதவீதம் ஆகும்
இதுவரை மொத்தம் 78.73 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,32,389 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1810328
பிரதமர் அலுவலகம்
மொரிஷியஸ் பிரதமருடன், பிரதமர் மோடி சந்திப்பு
மொரிஷியஸ் நாட்டின் பிரதமர் திரு.பிரவிந்த் ஜுகநாத்தை பிரதமர் திரு.நரேந்திர மோடி இன்று சந்தித்து உரையாடினார். பிரதமர் மோடியின் குஜராத் பயணத்தின் பல்வேறு நிகழ்ச்சிகளின் போது இரு தலைவர்களும் உரையாடி வருகின்றனர்.
இது குறித்து பிரதமர் மோடி தமது டுவிட்டரில் கூறியிருப்பதாவது:
“பிரதமர் பிரவிந்த் ஜுகநாத்துடன் ஆக்கப்பூர்வமான விவாதங்களை மேற்கொண்டேன். பல்வேறு துறைகளில் இந்தியா,மொரீஷியஸ் இடையேயான இருதரப்பு ஒத்துழைப்பை மேலும் வலுபடுத்துவது குறித்து விவாதித்தோம்.”
அறிவியல் மற்றும் தொழில்நுட்பத்துறை
ஏ.ஆர்.சி.ஐ. தயாரித்த கைகளுக்கான கிருமிநாசினி, கோவிட்-19 நெருக்கடியில் பணியில் உள்ள காவல் துறை அலுவலர்களுக்கு அளிக்கப்பட்டது
கைகளுக்கான கிருமிநாசினிகள் சந்தையில் பற்றாக்குறையாக இருப்பதைக் கருத்தில் கொண்டு ஹைதராபாத்தில் உள்ள உலோகத்தூள் மற்றும் புதிய மூலப்பொருள்களுக்கான பன்னாட்டு உயர் ஆராய்ச்சி மையம்  உலகத் தரத்திலான கை கிருமிநாசினியைத் தயாரித்துள்ளது. ஹைதராபாத்தில் காவல் துறை அலுவலர்கள், மாணவர்கள் மற்றும் நிறுவன அலுவலர்களுக்கு அவை வழங்கப்பட்டன. விஞ்ஞானிகள், மாணவர்கள் மற்றும் அலுவலர்கள் தாங்களாக முன்வந்து 40 லிட்டர் கை கிருமிநாசினியை தயாரித்தனர்.
இதில் கணிசமான பகுதி ராச்சகொண்டா ஆணையரகப் பகுதியின் டி.சி.பி.யான திரு. சன்பிரீத் சிங்கிடம் ஒப்படைக்கப்பட்டது.
சில மணி நேரங்களில் 40 லிட்டர் கை கிருமிநாசினி தயாரித்த குழுவினர்.
மின்னணு மற்றும் தகவல் தொழில்நுட்பம்
கணினி அடிப்படையிலான இணையவழி அணுகுதல் தரவு தீர்வுக்கான புதிய கண்டுபிடிப்புப் போட்டியின் பாராட்டு விழாவிற்கு தேசிய தகவல் மையம் ஏற்பாடு செய்திருந்தது
டிஜிட்டல் இந்தியா முன்முயற்சியின் கீழ் கணினி அடிப்படையிலான இணையவழி அணுகுதல் தரவு தீர்வினை உருவாக்கிய புதிய கண்டுபிடிப்புப் போட்டியின் பாராட்டு விழாவிற்கு தேசிய தகவல் மையம், மின்னணு மற்றும் தகவல் தொழில்நுட்ப அமைச்சகம் ஏற்பாடு செய்திருந்தது.
இந்நிகழ்ச்சியில், மாற்றுத்திறனாளிகளுக்கு அதிகாரமளிக்கும் துறையின் செயலாளர் திரு ராஜேஷ் அகர்வால், மின்னணு மற்றும் தகவல் தொழில்நுட்ப அமைச்சகத்தின் செயலாளர் திரு அல்கேஷ் குமார் ஷர்மா, மின்னணு மற்றும் தகவல் தொழில்நுட்ப அமைச்சகத்தின் கூடுதல் செயலாளர் திரு அமித் அகர்வால், என்ஐசி தலைமை இயக்குனர் திரு ராஜேஷ் கெரா, மின்னணு மற்றும் தகவல் தொழில்நுட்ப அமைச்சக இணைச் செயலாளர் திரு சுஷில் பால், என்ஐசி துணைத் தலைமை இயக்குனர் திருமதி. அல்கா மிஸ்ரா, மூத்த அரசு அதிகாரிகள், வழிகாட்டிகள், மதிப்புமிகு நடுவர்குழு உறுப்பினர்கள், புத்தொழில் நிறுவனங்களின் பிரதிநிதிகள் கலந்துகொண்டனர்.
எலக்ட்ரானிக்ஸ் மற்றும் ஐடி அமைச்சகத்தின் செயலாளர் திரு அல்கேஷ் குமார் சர்மா பேசுகையில், புத்தொழில்களின் இளம் அணிகளால் வளர்ந்து வரும் தொழில்நுட்பங்களைப் பயன்படுத்தும் இதுபோன்ற முயற்சிகள் எதிர்வரும் சவால்களைச் சமாளிக்க உதவும் என்றார்.
பங்கேற்பாளர்கள் அனைவரயும் பாராட்டிய மாற்றுத்திறனாளிகளுக்கு அதிகாரமளிக்கும் துறையின் செயலாளர் திரு ராஜேஷ் அகர்வால், இத்தகைய முயற்சிகள் மாற்றுத்திறனாளிகளுக்கு உள்நாட்டிலேயே டிஜிட்டல் கருவிகளையும் தீர்வுகளையும் உருவாக்க உதவும் என்றார். இந்த சவால்கள், பரந்த மற்றும் வளர்ந்து வரும் சந்தைக்குப் பயன் தருவதோடு, உள்நாட்டில் வளர்க்கப்படும் அறிவுசார் சொத்து மூலம் உலகளாவிய தாக்கத்தை உருவாக்க இந்தியாவுக்கு உதவும் என்று அவர் கூறினார்.
ஒரு சிறந்த தேர்வுக் குழு, போட்டியின் பல கட்டங்களுக்குப் பின் , அவர்களின் புதுமையான யோசனைகளின் அடிப்படையில் ஐந்து புத்தொழில்களைப் பட்டியலிட்டது, பின்னர் முதுநிலை நடுவர் குழு இறுதியாக வெற்றியாளரைத் தேர்ந்தெடுத்தது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1885306
வணிகம் மற்றும் தொழில்துறை அமைச்சகம்
பாபா அணு ஆராய்ச்சி மையத்தில் அணுசக்தி தொழில்நுட்பத்துறை பற்றிய கண்காட்சிக்கு சென்று பார்த்த குடியரசுத்தலைவர், அத்துறையின் வசதிகளை திறந்து வைத்தார்.
குடியரசுத் தலைவர் திரு ராம்நாத் கோவிந் மும்பையில் இன்று  ட்ராம்பேயில் உள்ள பாபா அணு ஆராய்ச்சி மையத்தில் அணுசக்தி தொழில்நுட்பங்கள் துறையின் கண்காட்சி ஒன்றுக்கு சென்று பார்த்தார். அணுசக்தித் துறையின் வசதிகளையும், அவர் தொடங்கி வைத்தார்.
நிகழ்ச்சியில் பேசிய குடியரசுத்தலைவர், அணுசக்தித் தொழில்நுட்பத்தை மின்சாரம் முதல் விவசாயம் வரையும், மருத்துவம் முதல் கழிவு மேலாண்மை வரையும் என பல்வேறு துறைகளில் பயன்படுத்துவதில் உலகின் முன்னணி நாடுகளில் ஒன்றாக இந்தியா ஏற்கப்பட்டுள்ளது என்று கூறினார். எனினும், இந்தத் துறையில் மீச்சிறப்பு நிலையை நோக்கிய பயணம் பாபா அணுசக்தி மையத்தில் அறுபது ஆண்டுகளுக்கு முன் தொடங்கியது. அதற்கு பிறகு அணுசக்தித்துறை பல்வேறு துறைகள் கொண்ட அமைப்பாக வளர்ச்சியடைந்து நாடெங்கும் பல்வேறு வசதிகளை அமைத்துக்கொண்டுள்ளது.
இந்திய அணுசக்தி விஞ்ஞானிகளின் சாதனைகளை பாராட்டிய குடியரசுத்தலைவர் இந்தச் சாதனைகள் குறிப்பிடத்தக்கவை என்றார். இந்த விஞ்ஞானிகள் அணுசக்தி தொழில்நுட்பத்தை சுகாதாரம், உணவு, வேளாண்மை, நீர்ஆதாரங்கள் மேலாண்மை, சுற்றுச்சூழல் பாதுகாப்பு போன்ற பல துறைகளில் பயன்படுத்துவதாக அவர் பாராட்டினார். தேச நிர்மாணம் நீண்ட காலம் பிடிக்கும் முடிவில்லா நடைமுறை என்றும், ஆகையால் நாம் பல்வேறு சவால்களை எதிர்கொள்ள வேண்டியுள்ளது என்று குடியரசுத்தலைவர் கூறினார்ஃ அணுசக்தித்துறை நமது நாட்டின் மேம்பாட்டு நடைமுறையில் முக்கியப் பொறுப்பினை ஏற்றுள்ளது என்றும் திரு ராம்நாத் கோவிந் கூறினார்.
குடியரசுத்தலைவரின் முழு உரைக்கு www.pib.nic.in என்ற வலைதளத்தைப் பார்க்கவும்
------
(Visitor Counter : 87
மனித வள மேம்பாட்டு அமைச்சகம்
கொவிட்-19 நிலைமையின் போது மாணவர்களுக்கு கற்றலை கொண்டு செல்வதற்காக மனித வள மேம்பாடு அமைச்சகத்தின் அறிவுறுத்தலின் படி பல்வேறு நடவடிக்கைகளை கேந்திரிய வித்யாலயா சங்கதன் எடுத்துள்ளது.
மாணவர்களின் நேரத்தை சிறப்பான வகையில் பயன்படுத்துவதற்கும், கல்வி அட்டவணையோடு இணைந்து பயணிப்பதற்கும் டிஜிட்டல் தளங்களை உகந்த அளவில் பயன்படுத்துமாறு நாட்டிலுள்ள கல்வி நிறுவனங்களின் தலைவர்களை மத்திய மனித வள மேம்பாடு அமைச்சர் திரு. ரமேஷ் பொக்ரியால் 'நிஷாங்க்' அறிவுறுத்தி இருந்தார்.
மனித வள மேம்பாடு அமைச்சகத்தின் பரிந்துரையை கருத்தில் கொண்டு, ஆறு முதல் பதினொன்றாம் வகுப்பு வரையிலான மாணவர்களுக்கு அனைத்துப் பாடங்களையும் ஆன்லைனில் தொடங்குவதற்காக முகநூல் மற்றும் யூடியூபில் கணக்கு உருவாக்கும் முயற்சியை கேந்திரிய வித்யாலயா சங்கதனின் தில்லி பிராந்திய அலுவலகம் எடுத்தது.
பாடங்களை நடத்த ஆரம்பித்த இரண்டே நாட்களில் 90,000 பார்வைகள் மற்றும் 40,000 கருத்துகளுடன் மாணவர்கள் மற்றும் பெற்றோர்களிடம் இருந்து பெரும் வரவேற்பு கிடைத்துள்ளது. தில்லி பிராந்தியத்தின் யூடியூப் சேனலில் 13,343 சந்தாதாரர்கள் இருக்கிறார்கள்.
கூகுள் ஃபார்ம் , கஹூட்.காம் , , ஹாட் பொட்டாடோஸ்  மற்றும் குவிஸ்ஸஸ்.காம்  போன்ற பல்வேறு செயலிகளையும், மென்பொருள்களையும் பயன்படுத்தி ஆசிரியர்கள் வீட்டுப்பாடத்துக்கான கேள்விகள், முன்னுரிமைப் பணிகளை  மாணவர்களுக்கு அனுப்புகிறார்கள்.
(Visitor Counter : 161
சுகாதாரம் மற்றும் குடும்ப நலத்துறை அமைச்சகம்
சர்வதேச சமூகத்திலிருந்து வழங்கப்பட்ட நிவாரண உதவிகள், மாநிலங்களுக்கு துரிதமாக விநியோகம்
கொவிட் தொற்றின் பாதிப்பு பெரும் மடங்கு நாட்டில் உயர்ந்திருப்பதால் கடந்த ஏப்ரல் 27-ஆம் தேதி முதல் பல்வேறு நாடுகளும், அமைப்புகளும் நிவாரண மருத்துவ உபகரணங்கள் மற்றும் கருவிகளை வழங்கி வருகின்றன.
2021 ஏப்ரல் 27 முதல் மே 24 வரை பல்வேறு நாடுகள் மற்றும் அமைப்புகள் அனுப்பிய 17,755 பிராணவாயு செறிவூட்டிகள், 16,301 பிராணவாயு சிலிண்டர்கள், 19 பிராணவாயு உற்பத்திக் கருவிகள், 13,449 செயற்கை சுவாசக் கருவிகள், சுமார் 6.9 லட்சம் ரெமிடெசிவிர் குப்பிகள், 12 லட்சம் ஃபேவிபிரவிர் மாத்திரைகள் ஆகியவை மாநிலங்களுக்கும், யூனியன் பிரதேசங்களுக்கும் வழங்கப்பட்டுள்ளன.
2021 மே 23/24 அன்று ஐக்கிய அரபு அமீரகம், சிங்கப்பூர், ஒன்டாரியோ , அமெரிக்க இந்திய கூட்டு மன்றம், நெஸ்லே  ஆகியவற்றிடமிருந்து பெறப்பட்ட முக்கியப் பொருட்கள்:
• பிராணவாயு செறிவூட்டிகள்: 20
• பிராணவாயு சிலிண்டர்கள்: 540
• செயற்கை சுவாசக் கருவிகள்: 536
பல்வேறு நாடுகள் மற்றும் அமைப்புகளிடமிருந்து வழங்கப்படும் பொருட்கள் மாநிலங்களுக்கும் யூனியன் பிரதேசங்களுக்கும் துரிதகதியில் அனுப்பி வைக்கப்படுகின்றன.
இதனை பிரத்தியேக ஒருங்கிணைப்பு மையத்தின் வாயிலாக மத்திய சுகாதார அமைச்சகம் விரிவாகக் கண்காணித்து வருகின்றது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721553
-----
(Visitor Counter : 163
நிதி அமைச்சகம்
2018 குடியரசு தின விழாவையொட்டி சுங்கம் மற்றும் மத்திய கலால் வரித்துறையின் 44 அதிகாரிகளுக்கு குடியரசுத் தலைவரின் பாரட்டுச் சான்றிதழ் விருது வழங்கப்படுகிறது.
உயிரைப் பணயம் வைத்து மேற்கொள்ளும் மிகச் சிறந்த தகுதி மிக்க சேவைக்கு குடியரசுத் தலைவரின் பாராட்டுச் சான்றிதழ் விருதுக்கும் தங்களின் கடமைகளைச் செய்யும் போது சிறப்பான சாதனை மற்றும் பராமரிப்பில் தனித்தன்மையோடு பாராட்டத்தக்க சேவைபுரிந்தோருக்கு குடியரசுத் தலைவரின் பாராட்டுச் சான்றிதழ் விருதுக்கும் மத்திய கலால் வரிகள் வாரியம் மற்றும் சுங்கத்துறையின்  அதிகாரிகளும் ஊழியர்களும் ஆண்டுதோறும் பரிசீலக்கப்படுகிறார்கள். இந்த ஆண்டு குடியரசு தின விழாவையொட்டி இந்த விருதுகள் அறிவிக்கப்பட்டுள்ளன.
தனித்தன்மையோடு பாராட்டத்தக்க சேவை புரிந்தோருக்கான குடியரசுத் தலைவரின் பாராட்டுச் சான்றிதழ் விருது பெற இந்த ஆண்டு 44 அலுவலர்கள் தேர்வு செய்யப்பட்டுள்ளனர்.
கடந்த ஆண்டுகளில் தங்களுக்கான பிரிவுகளில் முன் மாதிரியான குறைபாடுகள் இல்லாத செயல்கள் அடிப்படையில் விருதாளர்கள் தெரிவு செய்யப்பட்டுள்ளனர். முதன்மை ஆணையர்கள் / ஆணையர்கள், இயக்குநர்கள் / கூடுதல் இயக்குநர்கள் / கூடுதல் ஆணையர்கள், துணை / உதவி ஆணையர்கள், கண்காணிப்பாளர்கள் / எஸ்ஐஓக்கள், மூத்த நேர்முக செயலாளர் / நேர்முக செயலாளர், ஆய்வாளர்கள் / ஐஓக்கள், ஓட்டுநர்கள் என்ற நிலைகளில் பணிவோர் உள்ளிட்ட அதிகாரிகளும் ஊழியர்களும் இந்த ஆண்டு விருதாளர்களாகத் தெரிவு செய்யப்பட்டுள்ளனர். இவர்கள் துறையின் பல்வேறு பிரிவுகளில் தொடர்ச்சியாகவும் முழுமையாகவும் அர்ப்பணித்துக் கொண்டவர்கள்.
குற்றம் செய்தவர்கள் மீது வழக்குப் பதிவு செய்வது, கைது செய்வதன் மூலம் தடை செய்யப்பட்ட பொருள்கள், போதைப் பொருட்கள், தீங்கு பயக்கும் மருந்துகளின் கடத்தலைத் தடுத்தல் வரி ஏய்ப்பைக் கண்டுப்பிடித்தல், வணிக அடிப்படையிலான கருப்புப்பண பரிவர்த்தனை, அந்நியச் செலாவணி முறைகேடுகளைக் கண்டுபிடித்தல், கடத்தல் பொருட்களைப் பறிமுதல் செய்தல், கடத்தல் தடுப்புச் சாதனங்களை மேம்படுத்துதல், அமலாக்க விதிகளை ஒழுங்குபடுத்துதல் இன்ன பிறவற்றில் துறையின் பல்வேறு பிரிவுகளில் விருதாளர்களின் செயல்பாடுகள் இருந்தன. இது தவிர வரிக்கொள்கையில் மாற்றம் செய்தல், வருவாயைத் திரட்டுதல், சுங்கம் மற்றும் மத்திய கலால் வரித்துறையைத் தானியங்கியாக்க மென்பொருள் உருவாக்கம், வரி & சிஜிஎஸ்ட்டி வடிவமைப்புகள், தரவாக்கங்களைக் குறைத்தல், தரவாவுக்குத் தீர்வு, நடுவர் மன்றங்களிலும் உயர் நீதிமன்றங்களிலும் வழக்குகளில் அரசுக்கு ஆதரவாக உறுதியுடன் இருத்தல், திறன் அதிகரித்தல், பயிற்சி, நிர்வாக வேலைகளைத் திறமையுடன் கையாளுதல் என மற்ற பிரிவுகளிலும் இந்த விருதாளர்களின் சிறப்பான செயல்கள் உள்ளன.
தனித்தன்மையோடு பாராட்டத்தக்க சேவை புரிந்தோருக்கு 2018 குடியரசு தின விழாவில் குடியரசுத் தலைவரின் பாராட்டுச் சான்றிதழ் விருது பெற தெரிவு செய்யப்பட்டுள்ள விருதாளர்களின் பட்டியல், அவர்களின் பொறுப்பு, அவர்கள் தற்போது பணியில் இருக்கும் இடம் ஆகியவை கீழே தரப்பட்டுள்ளன.
- திரு. கே. ராமகிருஷ்ணன், கூடுதல் இயக்குநர், வருவாய்ப் புலனாய்வு தலைமை இயக்ககத்தின்  மண்டலப்பிரிவு, சென்னை.
- திரு. குண்டூரு எஸ்.வி.வி.பிரசாத், இணை இயக்குநர், அமலாக்க இயக்ககம் , சென்னை.
கண்காணிப்பாளர்கள் / மூத்தப்புலனாய்வு அதிகாரிகள்:
- திரு எக்ஸ். சதீஷ்குமார், மூத்தப்புலனாய்வு அதிகாரி, வருவாய்ப் புலனாய்வுத் தலைமை இயக்குநரகத்தின்  தூத்துக்குடி பிராந்திய பிரிவு, மண்டல அலகு, சென்னை.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 174.71 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 174.71 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.80 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801233